CELEX: 62011TN0130
Language: et
Date: 2011-03-07 00:00:00
Title: Kohtuasi T-130/11: 7. märtsil 2011 esitatud hagi — Gossio versus nõukogu

30.4.2011   
            
            
               ET
            
            
               Euroopa Liidu Teataja
            
            
               C 130/20
            
         7. märtsil 2011 esitatud hagi — Gossio versus nõukogu
   (Kohtuasi T-130/11)
   2011/C 130/38
   Kohtumenetluse keel: prantsuse
   
      Pooled
   
   
      Hageja: Marcel Gossio (Abidjan, Côte d’Ivoire) (esindaja: advokaat G. Collard)
   
      Kostja: Euroopa Liidu Nõukogu
   
      Hageja nõuded
   
   Hageja palub Üldkohtul:
   
               —
            
            
               tuvastada, et nõukogu 14. jaanuari 2011. aasta määrus (EL) nr 25/2011 ja 14. jaanuari 2011. aasta otsus 2011/18/ÜVJP, mis avaldati Euroopa Liidu Teatajas 15. jaanuaril 2011, ei ole hagejat, Marcel Gossiot puudutavas osas faktidega põhjendatud,
            
         
               —
            
            
               seetõttu,
               
                           —
                        
                        
                           tühistada nõukogu 14. jaanuari 2011. aasta määrus (EL) nr 25/2011 ja 14. jaanuari 2011. aasta otsus 2011/18/ÜVJP;
                        
                     
                           —
                        
                        
                           teise võimalusena nõuda, et Marcel Gossio nimi kustutataks nimetatud määrusele ja otsusele lisatud loeteludest.
                        
                     
         
      Väited ja peamised argumendid
   
   Hageja esitab oma hagi põhjendamiseks kaks väidet.
   
               1.
            
            
               Esimese väite kohaselt on rikutud põhjendamiskohustust, kuna põhjused, mille tõttu hageja kanti nende isikute ja üksuste loetellu, kelle suhtes kohaldatakse piiravaid meetmeid, olid stereotüüpsed ja mainitud ei olnud konkreetseid faktilisi tõendeid, mis võimaldaks hinnata loetellu kandmise asjakohasust.
            
         
               2.
            
            
               Teise väite kohaselt on tehtud ilmne hindamisviga, kuna hagejal, kes kuulus administratsiooni, ei olnud tema ülesandeid arvestades pädevust tunnustada konkreetse presidendi võimu, vaid ta peab jätkuvalt täitma oma ülesandeid administratsioonis, kuhu ta kuulub.